ཧང་ཏི་

སོག་པོ་གུང་མགོན་པོ་སྐྱབས་ཀྱིས་བརྩམས་པའི་《རྒྱ་ནག་ཆོས་འབྱུང་》གི་ཤོག་གྲངས་༤པར་ཧང་ཏི་ཟེར་བའི་ཧང་（皇)ནི་བོད་སྐད་དུ་བསྒྱུར་ན། ལེགས་པ། ཆེན་པོ། བདག་པོ། མགོན་སྐྱབས་བཅས་ཀྱི་དོན་ཡིན་པ་དང་། ཏི་（帝）ནི་དབང་དུ་བསྡུ་བ་དང་བདུད་པའི་དོན་ཡིན་པས། རྗེས་སུ་གོང་མ་ཆིན་ཧྲི་ཧོང་གིས་ཀྲུང་གོ་གཅིག་གྱུར་བྱས་རྗེས་སྔོན་དུ་བྱུང་ཟིན་པའི་རྒྱལ་པོ་ཧང་གསུམ་དང། ཏི་ལྔ་ལས་ཀྱང་རང་ཉིད་ཡོན་ཏན་ཆེ་བར་རློམ་པའི་ང་རྒྱལ་སྐྱེས་ཏེ་ཡོན་ཏན་ཧང་གསུམ་དང་མཉམ་ཞིང། བྱས་རྗེས་ཏི་ལྔ་ལས་ཀྱང་ལྷག་པ་ཡིན་པར་མཚོར་ཕྱིར་། ཧང་དང་ཏི་མིང་གཉིས་མཉམ་དུ་གཤིབས་ནས་བཏགས་པ་དེ་ནས་བཟུང་རྒྱལ་པོ་རིམ་བྱུང་ཚང་མར་ཧང་ཏི་ཞེས་པའི་མིང་ཆགས་པ་ཡིན་ཞེས་བཤད་སྲོལ་ཡོད།

༼དུང་དཀར་ཚིག་མཛོད་ཆེན་མོ་༽ནས་བཏུས།
Category:དུང་དཀར་ཚིག་མཛོད་ཆེན་མོ་